stanford-oval/wikipedia huggingface dataset:
ציפורי שלג לא עפות
עלילה

במהלך הליכה תמימה ברחובות העיר סטאר סיטי, אוליבר קווין מותקף בפתאומיות על ידי חבורת פושעים. לאחר קרב קצר בו ידו של קווין על העליונה, הוא נורה לפתע בחץ ונפצע. כשעוברי אורח מסרבים לסייע לו בשעת לילה כל כך מאוחרת, קווין גורר את עצמו באפיסת כוחות עד לבית החולים הקרוב ושם מתמוטט בעמדת הקבלה. בתום הטיפול הרפואי, קווין קורא לחברו האל ג'ורדן בבקשה לעזרה. השניים מעלים חשש כי החץ, שזהה לחיציו של קווין עצמו, נגנב מעוזרו רוי הרפר, אותו קווין הזניח בתקופה האחרונה כשיצא להרפתקאות חובקות עולם יחד עם ג'ורדן. קווין וג'ורדן עוטים את חליפותיהם כחץ הירוק וכגרין לנטרן, בהתאמה, ויוצאים לברר את המאורע.
במרתף הסמוך למקום בו קווין הותקף, הם מוצאים נרקומן נואש המתחנן למנת סמים. הנרקומן מוביל את השניים אל דירה נטושה, שם השניים נלחמים בנרקומנים זועמים התוקפים אותם בדרישה לקבלת מנות סמים. בין הנרקומנים נמצא גם הרפר, בו קווין רואה סוכן כפול הנמצא במסווה על מנת לעצור את השימוש לרעה בסמים. עם מידע מטעם הנרקומנים, קווין וג'ורדן מגיעים אל מחבוא סוחרי הסמים ומתעמתים איתם. הסוחרים מזריקים בכוח לשניים סמים על מנת להכפיש אותם בפני המשטרה שבדרכה למקום, אך הרפר מגיע בדיוק בזמן על מנת לחלץ אותם. במקום מסתור, קווין משוחח עם הרפר על התמכרות לסמים והסכנות הכרוכות בכך, כשהרפר מצדיק את הנרקומנים בטענה כי ללא דמות אב ניתן למצוא מעין נחמה בשימוש בסמים. אחר כך, קווין מוצא את הרפר מזריק הרואין בסתר.
זעום מן הגילוי כי עוזרו התמכר לסמים בזמן היעדרותו, קווין מכה את הרפר ומסלק אותו. במקביל, חבריו הנרקומנים החדשים של הרפר משתכרים ומשתמשים בכמות סמים גדולה, עד שגופו של אחד מהם קורס והוא מת ממנת יתר. ג'ורדן מוצא את הרפר מתאבל על חברו המת בסמטה נידחת, שם הרפר מודה בהתמכרותו ומביע נכונות להיגמל בשיטת "קולד טרקי" ללא שום עזרת רופאים, וג'ורדן לוקח אותו אל דיינה לאנס כדי שתסייע לו להתמודד עם בעיותיו. בדרישה ל"צדק", קווין רודף אחר שרשרת הייצור, האספקה והמכירה של הסמים – ולוכד את כל העוסקים במלאכה.
מאוחר יותר, קווין, ג'ורדן, הרפר ולאנס משתתפים בהלוויה של הנרקומן המת. בעימות בין השניים, הרפר מכה את קווין בפניו ומאשים אותו, המנטור שלו, בכך שנטש אותו לטובת הרפתקאות עם ג'ורדן ולמעשה הביא להתמכרותו. הרפר עוזב את בית הקברות בזעם, כשקווין נשאר דומע מאחור בגאווה על חניכו שהתבגר ויוצא לדרך עצמאית.
ראו גם

ספיידרמן: הגובלין הירוק נולד מחדש
הערות שוליים

↑  Talent Pool 19 – Denny O'Neil, ‏Talent Pool, דצמבר 1999
↑  Robert Greenberger, ‏The DC Comics Encyclopedia, ‏DK ADULT, ‏2008, ‏ISBN 978-0-7566-4119-1; עמ' 142–143
1 2  Dwight Jon Zimmerman, ‏Denny O'Neil, ‏Comics Interview (no. 35), ‏Fictioneer Books, אוגוסט 1986; עמ' 22–37
1 2  Jhon Wells, ‏Green Lantern/Green Arrow: And Through Them Change an Industry, ‏Back Issue!‎, ‏TwoMorrows Publishing, ‏דצמבר 2010; עמ' 39–54
1 2 3  Roy Harper: Teen Sidekick, Drug User, ‏Titans Tower, ‏4 בפברואר 2012
↑  Green Lantern Vol. 2 #86, ‏August/September 1971
↑  Green Lantern Vol. 2 #87, ‏October/November 1971
סלט מימוזה

| --- | --- |

 
 מאכלים
 סוג:  סלט, מאכלי דגים, מנה העשויה מביצה 
 מטבח:  המטבח הרוסי, המטבח האוקראיני, המטבח הסובייטי, המטבח הבלארוסי 
 מוצא:  ברית המועצות 
 תאריך יצירה:  שנות ה־70 של המאה ה־20 
 מרכיבים עיקריים:  דגים משומרים, ביצה, מיונז, חמאה, גבינה, שימורים, בצל הגינה, עשבי תיבול 
 
סלט מימוזה (ברוסית: Cалат Mимоза) הוא סלט רוסי חגיגי שמרכיביו העיקריים הם גבינה, ביצים, דגים משומרים, בצל ומיונז.
מקור השם

סלט מימוזה קיבל את שמו בגלל הדמיון שלו לפרחי מימוזה (אנ') הפזורים על השלג. הדמיון מושג על ידי פירור ופיזור חלמון ביצה מבושל על פני שטח הסלט. הפופולריות של הסלט בברית המועצות (וכיום במדינות ברית המועצות לשעבר) הובילה להופעתם של מגוון רחב של מתכונים.
הכנה

מתכון קלאסי הוא להניח שכבות של מרכיבים, בקערה, עם מיונז בין השכבות. המרכיבים האופייניים כוללים:
דג משומר, מנוקז, שהוסר מעצמות ומעוך. המינים הנפוצים הם סלמון, דג אוקיינוס ממשפחת הרמחניים, מקרל או טרוטה.
גבינה קשה, מפוררת דק, מפוזרת.
חלבונים מבושלים, מגוררים גס, מפוזרים. לפעמים משתמשים בחלמונים, ללא החלבונים. לפעמים משתמשים בביצים קשות שלמות.
חלמונים מבושלים, מפוררים דק, מפזרים מעל.
בצל קצוץ דק, מפוזר.
מיונז.
מרכיבים נוספים עשויים לכלול:
חמאה, מגוררת גס, קפואה, מפוזרת.
תפוחי אדמה מבושלים, מגוררים גס, מפוזרים.
גזר מבושל, מגורר גס, מפוזרים.
גלריה

סלט מימוזה, קישוט מסורתי
סלט מימוזה, מקושט בשמיר
מימוזה
לקריאה נוספת

ביצת שטן
סלט ביצים
סלט אוליבייה
סלט ניסואז
שובה (מאכל)
סלט טונה
זקוסקי
רשימת סלטים
רשימה של מנות רוסיות
רשימת מנות דגים
הערות שוליים

↑  Marina Zdobnova (2013). My Olympic Sochi: Travel Guide. p. 150.
↑  "Classic Mimosa - Ukraine National Cuisine". Discover Ukraine. 2015.
1 2 3  Barilla, A. (2014). Salads: Delicious Recipes for Italian Favorites. Taunton Press. p. 64. ISBN 978-1-62710-850-8.
↑  Association, A.H. (2002). American Heart Association Meals in Minutes Cookbook: Over 200 All-New Quick and Easy Low-Fat Recipes. American Heart Association Series. Clarkson Potter. p. 69. ISBN 978-0-609-80977-8.
ניקולאי דווידנקו

| --- | --- |

 לידה:  2 ביוני 1981 (בן 43) סוורודונצק, ברית המועצות
 מדינה:  רוסיה
 מקום מגורים:  וולגוגרד, רוסיה רוסיה
 גובה:  1.78 מטר
 יד חובטת:  ימין
 פעילות כמקצוען:  1999–2014 (כ־15 שנים) 
 סה"כ פרסים שצבר:  16,186,480 דולר אמריקאי 
 יחידים
 מאזן קריירה:  482–329 
 דירוג שיא:  3
 זכיות בטורנירים:  21
 זוגות
 מאזן קריירה:  61–67 
 דירוג שיא:  31 (13 ביוני 2005)
 זכיות בטורנירים:  2
 שיאי גראנד סלאם
 זכיות 0
 אליפות אוסטרליה הפתוחה:  רבע גמר (2005, 2006, 2007, 2010)
 אליפות צרפת הפתוחה:  חצי גמר (2005, 2007)
 וימבלדון:  שמינית גמר (2007)
 אליפות ארצות הברית הפתוחה:  חצי גמר (2006, 2007)
 
ניקולאי ולדימירוביץ' דווידנקו (ברוסית: Николай Владимирович Давыденкo; נולד ב-2 ביוני 1981) הוא טניסאי עבר רוסי. בשיאו דורג במקום ה-3 בעולם (ב-6 בנובמבר 2006) בדירוג הסבב ה-ATP. זכה ב-21 תארים יחידים ו-2 תוארי זוגות.
הישגיו הבולטים ביותר הם זכייה באליפות סבב המאסטרס העולמי בשנת 2009 והגעה לשלבי חצי הגמר בתחרויות הגראנד סלאם אליפות ארצות הברית הפתוחה (2006, 2007) וברולאן גארוס (2005, 2007). יש המכנים אותו "איש הברזל" משום שהשתתף ביותר טורנירים שנתיים מאשר כל טניסאי אחר, בדומה לטניסאי העבר הרוסי יבגני קפלניקוב. דווידנקו פרש ממשחק פעיל בשנת 2014.
חייו האישיים וילדותו

ניקולאי דווידנקו נולד ב-2 ביוני 1981 בעיר סוורודונצק שבאוקראינה (באותה עת חלק מברית המועצות) לזוג ולדימיר וטטיאנה דווידנקו.
בגיל 11 עזב את הוריו באוקראינה כדי לגור עם אחיו אדוארד בוולגוגרד שברוסיה שם נוצרו תנאים טובים יותר להפיכתו לשחקן טניס. בריאיון קצר סיפר דווידנקו את חוויותיו שם
בשנת 1999, כאשר היה בן 18, קיבל דווידנקו אזרחות רוסית ומאז הוא מייצג את רוסיה. קצת לפני גביע דייוויס של שנת 2006 התחתן עם חברתו אירנה שליוותה אותו בנסיעותיו במשך שלוש שנים וכיום חזרה לגור בוולגוגרד.
קריירת הטניס

דווידנקו החל לשחק לקראת גיל 7 עם אחיו אדוארד שהיה אז שחקן מקצוען סביר. במהלך תקופת נעוריו בטניס עבר יחד עם אחיו לסאלמט שבגרמניה על מנת לפתח את כישרונו בטניס ולשחק ביותר טורנירים. דווידנקו הפך למקצוען לקראת סוף שנת 1999.
קריירת הטניס > 2000

בשנת 2000 שיחק בעיקר בטורנירי פיוצ'ר ואף זכה בתואר אחד והגיע לשלושה גמרים. את הופעת הבכורה שלו בטורניר ATP עשה באמסטרדם שם הגיע לחצי הגמר, לאחר מכן באוגוסט זכה בתואר הצ'אלנג'ר הראשון שלו במנשנגלדבך, גרמניה.
קריירת הטניס > 2001

בשנת 2001 הצליח דווידנקו להתברג להגרלה הראשית של אליפות אוסטרליה הפתוחה ולרשום את הופעת הבכורה שלו בטורניר גראנד סלאם ואף הגיע לסיבוב השני לפני שנכנע למדורג ראשון, פטריק רפטר, בארבע מערכות. הופעה זו ליכדה את אורות הזרקורים בפעם הראשונה סביב דווידנקו והראתה לקהל הרחב את כישרונו הרב. כמה שבועות אחרי, בחודש פברואר, נפגע דווידנקו בגב התחתון במהלך טורניר בדאלאס ונעדר מהסבב במשך שישה שבועות. למרות זאת, לאחר הפציעה הוא חזר לזכות בשני תוארי צ'אלנג'ר באולם ואיסטנבול וסיים את העונה עם רבע הגמר בטורניר ה-ATP בבזל.
קריירת הטניס > 2002

ב-2002 המשיך דווידנקו להשתתף בטורנירי ATP וצ'אלנג'ר לסירוגין, ובלטו בהישגיו שני רבעי הגמר בבאסטאד ובווינה, כמו כן במשך שנה זאת קטף דווידנקו גם ארבעה תוארי צ'אלנג'ר.
קריירת הטניס > 2003

בשנת 2003 עשה דווידנקו את הצעד המשמעותי הראשון שלו בסבב, הוא פתח את העונה עם תואר ATP ראשון באדלייד כאשר בגמר הוא מביס את כריסטוף וליגן. כמה חודשים לאחר מכן קטף דווידנקו את תואר ה-ATP השני שלו באסטוריל (הראשון שלו על משטח החימר) כאשר הוא מנצח בגמר את אגוסטין קלרי, עונה זאת צברה עוד יותר תאוצה בהמשך בטורנירי החימר החשובים בברצלונה ובסנט פלטן בהם הגיע לרבע הגמר ולגמר בהתאמה. בסוף עונה מוצלחת זו נכנס דווידנקו לראשונה בקריירה שלו ל-50 המובילים בדירוג.
קריירת הטניס > 2004

מגמת ההתקדמות נמשכה בשנת 2004, בה זכה בשני תארים שנה שנייה ברציפות. רבע הגמר בטורניר המונטה קרלו מאסטרס סיים רצף מוצלח של 2–10 לדווידנקו, שבוע אחר כך זכה דווידנקו בתוארו השלישי בטורניר מינכן. באוקטובר זכה דווידנקו לראשונה בטורניר על אדמת מדינתו בטורניר מוסקבה (גם יחידים וגם זוגות יחד עם איגור אנדרייב). שנה זו הובילה בסופה את כניסתו לראשונה ל-30 המובילים.
קריירת הטניס > 2005

את 2005 התחיל דווידנקו עם הגעה לראשונה לרבע גמר טורניר גראנד סלאם באליפות אוסטרליה הפתוחה. במהלך עונת החימר זכה דווידנקו בתוארו החמישי בסנט פלטן עם ניצחון על השחקן הביתי הבכיר ממנו, יורגן מלצר. בהמשך העונה הוא המשיך ביציבותו החיובית והגיע לחצי הגמר בטורניר המבורג מאסטרס ובזכות זה נכנס לראשונה לטורניר הגראנד סלאם בצרפת הרולאן גארוס שם הפסיד למאריאנו פוארטה בחמישה סטים 3–6 7-5 6-2 4-6 4-6 כאשר בסופו של הטורניר התעוררה פרשה גדולה בה נחשד פוארטה בשימוש בחומרים אסורים. לאחר הרולאן גארוס דווידנקו דורג לראשונה ברשימת עשרת הטניסאים הבכירים. לקראת סוף השנה דווידנקו הגיע לרבעי הגמר בטורנירי המאסטרס בסינסינטי ופריס ובסופה של העונה המוצלחת ביותר שלו עד אז הצליח להיכנס לטורניר גביע המאסטרס בשאנגחאי בפעם הראשונה ואף להגיע לחצי הגמר, שם הוא נכנע לדוד נאלבאנדיאן. את השנה סיים כרוסי מס' 1 בסבב וכמחבט מס' 5 בעולם.
קריירת הטניס > 2006

לאחר ההתקדמות המהירה אל החמישייה הבכירה ב-2005, דווידנקו התייצב בה ב-2006 והמשיך להיות חלק ממנה. עם תחילתה של השנה חזר על ההישג משנה שעברה עם רבע גמר באליפות אוסטרליה הפתוחה שבו הפסיד רק לרוג'ר פדרר בארבעה סטים 4–6 6-3 6-7 6-7. כמו כן דווידנקו נתן עוד עונת חימר טובה עם גמר בטורניר אסטוריל ורבע גמר במאסטרס המבורג. ברולאן גארוס חזר על ההישג של רבע הגמר שנה שנייה ברציפות אך בווימבלדון הופתע והודח בשלב מוקדם. בהמשך העונה זכה בטורניר סופוט ולקח בפעם הראשונה טורניר אמריקני בניו הייבן. לאחר ניצחון זה בעונת המגרשים הקשים הגיע דווידנקו בפעם השנייה לחצי גמר טורניר גראנד סלאם באליפות ארצות הברית הפתוחה שם הפסיד לרוג'ר פדרר. את השנה סיים עם תואר שני במוסקבה ותואר ראשון בטורניר מסדרת המאסטרס בפריס. זמן קצר לאחר נישואיו באותה שנה, עזר דווידנקו לנבחרת הדייוויס הרוסית לזכות בגביע נגד נבחרת ארגנטינה. בשנה זו, שנת השיא בקריירה שלו, הוא סיים כמחבט מס' 3 בעולם.
קריירת הטניס > 2007

שנת 2007 התחילה עם עוד רבע גמר באליפות אוסטרליה הפתוחה עבור דווידנקו, השלישי ברצף, אך בעונת החימר לקח לדווידנקו הרבה זמן יחסית להיכנס לכושר ואליו הוא נכנס במיטבו בטורניר רומא מאסטרס שם נכנע בחצי הגמר רק ל"מלך החימר" רפאל נדאל במשחק מרתק שנגמר ב 6–7 7-6 4-6 לחובתו. לאחר מכן המשיך את העונה בצורה טובה עם חצי גמר נוסף ברולאן גארוס שם הפסיד שוב לרוג'ר פדרר 5–7 6-7 6-7. בווימבלדון הפתיע דווידנקו כאשר הגיע לשמינית הגמר על המשטח הפחות חזק שלו.
בהמשך השנה, לקראת עונת המשטחים הקשים, נתן דווידנקו הופעות טובות בטורנירים בצפון אמריקה קנדה מאסטרס וסינסינטי מאסטרס בהם הגיע לרבע הגמר ולחצי הגמר בהתאמה. לקראת סופה של עונת המגרשים הקשים הגיע דווידנקו בפעם השנייה ברציפות לחצי גמר אליפות ארצות הברית הפתוחה] שם הפסיד בפעם ה-11 ברציפות לרוג'ר פדרר 5–7 1-6 5-7. את התואר היחידי שלו השנה קטף דווידנקו בטורניר הביתי במוסקבה (השביעי שלו בסה"כ).
לאור ההישגים ב-2007 נכנס דווידנקו לטורניר גביע המאסטרס בשאנגחאי בפעם השלישית, שם הפסיד לאנדי רודיק ולרוג'ר פדרר וניצח את פרננדו גונזאלס, מה שלא הספיק להעפלה לחצי הגמר. את השנה סיים כמחבט מס' 4 בעולם.
לאחר סוף עונת הטניס הרגילה (בין 30 בנובמבר ל-2 בדצמבר) היה דווידנקו שותף להפסד נבחרת רוסיה בגמר גביע דייוויס לארצות הברית בתוצאה 1–4 עם יכולת לא משכנעת מספיק במשחק הזוגות בו שותף.
קריירת הטניס > 2008

את 2008 פתח דווידנקו עם הפסד בחצי גמר טורניר דוחא לאנדי מארי הבריטי, אבל בהמשך נחלש והגיע להישגו הראשון רק בחודש מרץ, כשניצח את רפאל נאדאל וזכה בטורניר מיאמי מסדרת המאסטרס. בהמשך השנה זכה דווידנקו בטורנירים באוסטריה ובפולין, אבל כישלונות יחסיים בטורנירי המאסטרס הרחיקו אותו מצמרת הדירוג, ובספטמבר הוא ירד למקום השישי בעולם.
סגנון משחק

דווידנקו מאופיין בהפעלת לחץ מהקו האחורי אף על פי שהוא מוכשר גם בשאר טכניקות המשחק. התכונות המרכזיות אצלו (העולות בדרך כלל על יריביו) הן חבטות נמוכות, מהירות רגליים, יציבות משחק וחבטות החזרה מצוינות. המשחק מהקו האחורי של דווידנקו (כף יד וגב יד) מאופיין מבחינה טכנית בחבטות מוקדמות מאוד ממש עם פגיעת הכדור במשטח בדומה לאנדרה אגאסי. החבטה הטובה ביותר של דווידנקו היא גב היד כאשר יש ביכולתו לחבוט אותה על הישר, כמו כן חבטה קטלנית נוספת שלו היא חבטת האנגל (אשר דוחפת את היריב מחוץ למגרש). בעולם הטניס הוא ידוע כחובט הטוב ביותר בכדורים מהירים אשר אותם הוא פוגש מוקדם במיוחד וחובט לעיתים קרובות "ווינרים" (חבטות ללא מענה).
החסרונות הבולטים של דווידנקו הם הקושי שלו לסיים משחקים בהם הוא מוביל, חבטות ההגשה, חבטות וולי (יעף) ושינויים ביכולתו במהלך משחקים, חסרונות אלו בלטו בעיקר במשחקים חשובים אותם הוא הפסיד כמו בטורניר גביע המאסטרס ב-2006 בו הפסיד לג'יימס בלייק לאחר שהוביל במערכה.
ציוד משחק

נותנות החסות הרשמיות לדווידנקו היא חברת הטניס פרינס וחברת הביגוד איירנס. למשחקים הוא עולה עם תיק שישה תאים של פרינס, מחבט מדגם O3 של פרינס, נעלי פרינס וביגוד של איירנס.
פרשות ומחלוקות

בשנת 2008 פתח ה-ATP בחקירה בקשר למשחק בין דווידנקו למרטין ארגלו בטורניר סופוט בפולין באוגוסט השנה לאחר שכמות גדולה של מהמרים הימרו על ניצחון של ארגואלו השחקן הפחות בכיר בהרבה מבין השניים באתר ההימורים "בטפייר" הבריטי. באותו משחק, לאחר ניצחון מוחץ בסט הראשון 2–6, פרש דווידנקו מהמשחק בסט השלישי בטענה לכאבים ברגלו. החשדות התחילו בכך שעד לפני משחק זה דווידנקו הציג טניס מצוין והביס יריבים בכל שלושת הטורנירים עד אז (כולל בזה) וגם בתחילת משחק זה. החשדות להטיית משחק גברו עוד יותר כאשר אתר ההימורים נתן ל-ATP פרטים על תשעה מהמרים רוסים מבוססים כלכלית אשר היה בכוונתם להמר על הפסד של דווידנקו על סך 1.6 מיליון דולר ואף על שני אלמוניים שרצו להגדיל את ההימור על הפסד של דווידנקו לשבעה מיליון דולר. עקב הפרות חריגות מחוקי האתר הימורים אלו בוטלו ודווידנקו הפך לחשוד מרכזי בפרשה. 


בצל הפרשה שריחפה מסביבו הופיע דווידנקו באוקטובר לטורניר סנקט פטרבורג ברוסיה ובמשחקו נגד מארין צ'ליץ' במצב של 1–6 לזכותו במערכה הראשונה ו 5–7 לחובתו בשנייה, התחיל דווידנקו בצורה רעה את השלישית ולאחר שביצע טעות כפולה קרא לו השופט אליו שם הוא הזהיר אותו לאחר שטען שנראה כאילו הוא מנסה להפסיד בכוונה. באותה מערכה שלישית דווידנקו הובס 1–6 ונקנס על ידי ה-ATP ב-2,000 דולר בטענה "שלא התאמץ מספיק" בצעד נדיר וכמעט תקדימי מצידם. שבוע לאחר מכן בטורניר מאסטרס פריס טורניר בו זכה בשנת 2006 הובס דווידנקו 2–6 2-6 על ידי מרכוס באגדטיס וגם במשחק זה קרא השופט לדווידנקו ואמר "מה קרה עם ההגשה שלך ?, תגיש כמוני ואז הכדור ינחת במלבן הלבן. תיתן את כל מה שיש לך, ניקולאי", דבר שגרם לטניסאי מבוכה רבה. 

בתום ארבעה חודשי חקירה לא נמצאו ממצאים ודאיים וה-ATP טוען ש"המטרה שלנו היא לחבר את הנקודות בפרשה, זו לא חקירה נגד דווידנקו". באוגוסט 2008 הודיע ה-ATP כי החקירה הסתיימה ודווידנקו זוכה מכל אשמה.
הישגים ותארים בקריירה > תוארי יחידים (14)

| מקרא | תארים | סגנויות |
| --- | --- | --- |
| גראנד סלאם | 0 |  |
| גביע המאסטרס | 0 |  |
| סדרת המאסטרס | 2 |  |
| סבב ה-ATP‏ | 14 |   |
| 0 | 1 | 2 | 3 | 4 | 5 |
| --- | --- | --- | --- | --- | --- |
| מס' | תאריך | טורניר | משטח | יריב בגמר | תוצאה |
| 1. | 5 בינואר 2003 | אדלייד, אוסטרליה | קשה | בלגיה קריסטוף וליגן | 6-2, 7-6(3) |
| 2. | 13 באפריל 2003 | אסטוריל, פורטוגל | חימר | ארגנטינה אגוסטין קלארי | 6-4, 6-3 |
| 3. | 2 במאי 2004 | מינכן, גרמניה | חימר | הולנד מארטין ורקר | 6-4, 7-5 |
| 4. | 17 באוקטובר 2004 | קרמלין קאפ, רוסיה | שטיח | בריטניה גרג רוזצקי | 3-6, 6-3, 7-5 |
| 5. | 21 במאי 2005 | סנקט פלטן, אוסטריה | חימר | אוסטריה יורגן מלצר | 6-3, 2-6, 6-4 |
| 6. | 27 במאי 2006 | פרוטצ'יץ', אוסטריה | חימר | רומניה אנדריי פאבל | 6-0, 6-3 |
| 7. | 6 באוגוסט 2006 | סופוט, פולין | חימר | גרמניה פלורן מאייר | 7-6(6), 5-7, 6-4 |
| 8. | 26 באוגוסט 2006 | ניו הייבן, ארצות הברית | קשה | ארגנטינהאגוסטין קלארי | 6-4, 6-3 |
| 9. | 15 באוקטובר 2006 | קרמלין קאפ, רוסיה | שטיח | רוסיה מאראט סאפין | 6-4, 5-7, 6-4 |
| 10. | 5 בנובמבר 2006 | פריז מאסטרס, צרפת | שטיח | סלובקיה דומניק הרבטי | 6-1, 6-2, 6-2 |
| 11. | 14 באוקטובר 2007 | קרמלין קאפ, רוסיה | שטיח | צרפת פול הנרי מת'יו | 7-5, 7-6(9) |
| 12. | 29 בנובמבר 2009 | גביע המאסטרס, לונדון, אנגליה | קשה | ארגנטינהחואן מרטין דל פוטרו | 6–3, 6–4 |
הישגים ותארים בקריירה > תוארי זוגות (1)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מס' | תאריך | טורניר | משטח | שותף | יריבים בגמר | תוצאה |
| 1. | 17 באוקטובר 2004 | קרמלין קאפ, רוסיה | שטיח | רוסיה איגור אנדרייב | הודו מאש באפטי   שוודיה ג'ון ביורקמן | 3-6, 6-3, 6-4 |
הישגים ותארים בקריירה > תארים קבוצתיים

2006- זכה עם נבחרת רוסיה בגביע דייוויס
הישגים ותארים בקריירה > הישגים על פי שנים

| הטורניר | 2007 | 2006 | 2005 | 2004 | 2003 | 2002 | 2001 | קריירה |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| אליפות אוסטרליה הפתוחה | ר.ג | ר.ג | ר.ג | ש.2 | ש.1 | ש.1 | ש.2 | 0 |  |  |  |  |
| הרולאן גארוס | ח.ג | ר.ג | ח.ג | ס.1 | ס.2 | ס.2 | ס.2 | 0 |  |  |  |  |
| ווימבלדון | ש.4 | ש.1 | ש.2 | ש.1 | ש.1 | ש.1 | - | 0 |  |  |  |  |
| אליפות ארצות הברית הפתוחה | ח.ג | ח.ג | ש.2 | ש.3 | ש.2 | ש.2 | ש.1 | 0 |  |  |  |  |
| גביע המאסטרס | ש.ב | ש.ב | ח.ג | - | - | - | - | 0 |  |  |  |  |
טורנירים מסדרת המאסטרס
| אינדיאן וולס מאסטרס | ש.4 | ש.3 | ש.2 | ש.1 | - | - | - | 0 / 4 | 3-4 |  |  |  |
| מיאמי מאסטרס | ש.3 | ש.4 | ש.2 | ש.2 | ש.1 | ש.2 | - | 0 / 6 | 5-6 |  |  |  |
| מונטה קרלו מאסטרס | ש.2 | ש.1 | ש.3 | ר.ג | ש.1 | - | - | 0 / 5 | 5-5 |  |  |  |
| רומא מאסטרס | ח.ג | ש.3 | ש.1 | ש.3 | ש.2 | ש.1 | - | 0 / 6 | 8-6 |  |  |  |
| המבורג מאסטרס | ש.3 | ר.ג | ח.ג | ש.1 | ש.2 | - | - | 0 / 5 | 9-5 |  |  |  |
| קנדה מאסטרס | ר.ג | ש.1 | ש.3 | - | ש.2 | - | - | 0 / 4 | 5-4 |  |  |  |
| סינסינטי מאסטרס | ח.ג | ש.1 | ר.ג | - | ש.1 | - | - | 0 / 4 | 6-4 |  |  |  |
| מדריד מאסטרס | - | ש.2 | ש.3 | - | ש.1 | - | - | 0 / 3 | 1-3 |  |  |  |
| פריז מאסטרס | ש.3 | ז | ר.ג | ש.2 | ש.1 | - | - | 1 / 5 | 8-4 |  |  |  |
| טורנירי ATP בהם זכה | 1 | 5 | 1 | 2 | 2 | 0 | 0 | N/A | 10 |  |  |  |
| דירוג סוף השנה | 4 | 3 | 5 | 28 | 44 | 81 | 79 | N/A | N/A |  |  |  |
מקרא: ש.(מספר)= מספר השלב אליו הגיע, "-" (לא השתתף בטורניר), ז= זכייה, ר.ג= רבע גמר, ח.ג= חצי גמר, N/A= לא רלוונטי
דווידנקו בעוד הפסד לרוג'ר פדרר (אליפות ארצות הברית הפתוחה)
דווידנקו במהלך חבטה נמוכה
דווידנקו לאחר הפסד לנובאק דיוקוביץ' בגמר גביע המאסטרס בשנת 2008
אליהו דלל

אליהו (אלי) דלל (נולד ב-24 בפברואר 1955, ב' באדר ה'תשט"ו) הוא חבר הכנסת העשרים וחמש מטעם מפלגת הליכוד ויו"ר הוועדה לזכויות הילד לשעבר. בעבר היה סגן ראש העיר נתניה וממלא מקומה וקודם לכן מנכ"ל העירייה והחברה לפיתוח העיר.
ביוגרפיה

אלי דלל נולד לראובן, מיוצאי עיראק. בהשכלתו הוא מהנדס מכונות ובעל תואר שני במנהל ובמדיניות ציבורית מאוניברסיטת תל אביב. ב־1981–1982 עמד בראש אגודת הסטודנטים של האוניברסיטה, ובתקופה זו החל את פעילותו במפלגת הליכוד.
היה מנכ"ל עיריית נתניה והחברה לפיתוח נתניה. לקראת הבחירות לרשויות המקומיות ב־2008 חבר למרים פיירברג – ראש העיר מטעם הליכוד מאז 1998, להקמת מפלגה חדשה בשם "נתניה אחת", שרשמה אז הישג של שליש מהמושבים במועצה (9 מ־27). גם במערכות הבחירות הבאות התמודדה המפלגה במתכונת דומה וזכתה להישגים דומים.
עד לבחירתו לכנסת ב־2022 היה דלל סגנה של פיירברג וממלא מקומה, ממונה על תחבורה, היערכות לשעת חירום, אזורי תעשייה ופיתוח עסקי וראש ועדות בטיחות בדרכים, שימור אתרים, כספים והנצחת זכר נרצחי הטרור. בנוסף, הוא חבר בוועד המנהל של המכללה האקדמית נתניה ובחבר הנאמנים שלה ובעמותת ידידי מרכז רפואי מאיר. בבחירות המקדימות לקראת הבחירות לכנסת העשרים וחמש התמודד לרשימת הליכוד מטעם מחוז מישור החוף, גבר על מבקר הליכוד שי גלילי ושובץ במקום ה-29, ונבחר לכנסת. בכנסת ה-25 מכהן דלל כיו"ר הוועדה לזכויות הילד וחבר בוועדת הכספים והוועדה לקידום מעמד האישה ולשוויון מגדרי.
חיים אישיים

דלל נשוי לעורכת הדין אסתר דלל ואב לשלושה ילדים, שניים מהם מהנדסים ואחד רואה חשבון. מתגורר בשכונת נווה איתמר בנתניה. חובב רכיבה על אופניים ובישול, ואף הופיע בעונה השמינית של מאסטר שף (2019).
הערות שוליים

↑  חוגגים לממלא מקום ראש העיר אלי דלל, יום הולדת 60, בעמוד הפייסבוק של מרים פיירברג-איכר, 24 בפברואר 2015
↑  אור בוקר, מנהיגות, עשייה, צניעות וקבלות: אלי דלל יתמודד בפריימריז בליכוד, באתר נתניהנט, 1 ביולי 2022
↑  האודישן של אלי דלל, באתר מאקו, ‏28 במאי 2019
| חברי הכנסת המכהנים בכנסת העשרים וחמש |
| --- | --- | --- |
(חברי הכנסת ששמותיהם מודגשים מכהנים גם כשרים או כסגני שרים בממשלת ישראל השלושים ושבע)
| סיעות הקואליציה של ממשלת ישראל השלושים ושבע (61 חברי הכנסת)  | סיעות הקואליציה של ממשלת ישראל השלושים ושבע (61 חברי הכנסת)  |  |
| הליכוד (32) | נתניהו • לוין • אוחנה • ברקת • דיכטר • ישראל כ"ץ • קרעי • ביטן • אדלשטיין • רביבו • דיסטל-אטבריאן • ואטורי • דנינו • גוטליב • מילביצקי • ביסמוט • סעדה • דלל • גמליאל • אופיר כץ • גולן • אילוז • קלנר • עטייה • הלוי • מלקו • שקלים • שטרית • פסל • גואטה • בוארון • עבד |  |
| ש"ס (11) | דרעי • מלכיאלי • ארבל • אזולאי • אבוטבול • בוסו • טייב • בצלאל • מישרקי • מלול • מושיאשוילי |  |
| יהדות התורה (7) | גפני • טסלר • אשר • אייכלר • פינדרוס • רוט • ברוכי |  |
| הציונות הדתית (6) | סופר • סטרוק • רוטמן • וולדיגר • טל • סולומון |  |
| הימין הממלכתי (4) | סער • אלקין • השכל • בוסקילה |  |
| נעם (1) | מעוז |  |
| סיעות האופוזיציה (59 חברי הכנסת) | סיעות האופוזיציה (59 חברי הכנסת) |  |
| יש עתיד (23) | לפיד • מאיר כהן • אלהרר • מירב כהן • שטרן • מיקי לוי • בן ארי • בן ברק • סגלוביץ • טופורובסקי • שיר • להב-הרצנו • בליאק • רון כץ • צרפתי הרכבי • מזרסקי • סאקס פרידמן • דבורה ביטון • טור-פז • דוידסון • שירי • מירון • ירון לוי |  |
| המחנה הממלכתי (8) | גנץ • איזנקוט • תמנו • טרופר • מיכאל ביטון • כהנא • פרקש-הכהן • שוסטר |  |
| עוצמה יהודית (7) | בן גביר • וסרלאוף • אלמוג כהן • אליהו  • פוגל • סון הר-מלך • קרויזר |  |
| ישראל ביתנו (6) | ליברמן • פורר • סובה • ניר • מלינובסקי • עמאר |  |
| רע"מ (5) | עבאס • טאהא • אל-הואשלה • ח'טיב-יאסין • חוג'יראת |  |
| חד"ש-תע"ל (5) | עודה • טיבי • תומא סלימאן • כסיף • עטאונה |  |
| העבודה (4) | מיכאלי • לזימי • קריב • רייטן |  |
| הרוב הלאומי (1) | רול |  |
זפקת

| --- | --- |

אישה עם זפקת
 תחום:  אנדוקרינולוגיה 
 טיפול:  לבותירוקסין  thyroglobulin  תריודוטירונין  propylthiouracil  methimazole  לבותירוקסין 
 קישורים ומאגרי מידע
 eMedicine:  120034 
 DiseasesDB:  5332
 MeSH:  D006042
 MedlinePlus:  001178
 סיווגים
 ICD-10:  E01-E05
 
זַפֶּקֶת (באנגלית:goiter מהמילה הלטינית guttur = גרון, בלטינית: Struma) או זֶפֶק היא התנפחות של הצוואר (מתחת לפיקה בגרון או בית הקול) בגלל בלוטת תריס מורחבת. זפקת מסווגת במספר דרכים:
"זפקת מפושטת" היא התנפחות של כל בלוטת התריס (בניגוד ל"זפקת פשוטה")
"זפקת רעילה" היא זפקת המלווה בפעילות יתר של בלוטת התריס. המקור למצב זה יכול להיות דלקת, גידול ממאיר ומחלות אוטואימוניות מסוימות (מחלת גרייבס).
"זפקת לא רעילה" היא מצב שבו קיימת פעילות רגילה של בלוטת התריס, והיא יכולה להיגרם מליתיום או ממחלות חיסוניות אחרות.
סיבוכים של זפקת יכולים להיות, בין היתר, דימומים- כתוצאה מקרע בין זקיקי הבלוטה, פיברוזיס (לייפת) של הבלוטה כתוצאה מתהליך ריפוי של הדימום, או הסתיידויות.
גורמים

הגורם הנפוץ ביותר בעולם לזפקת הוא חוסר ביוד. באוכלוסיות בהן קיים מחסור קבוע בתזונה ביסוד הכימי יוד קיימת שכיחות גבוהה של זפקת. תופעה זו נקראת "זפקת אנדמית". ניתן לרפא מצב זה על ידי מתן תוספי מזון (מינרלים) עשירים ביוד לאוכלוסייה. תופעה זו קיימת עדיין בעולם אך ורק במדינות עניות שבהן אין משאבים כספיים למתן תוספי מזון לאוכלוסייה כחלק מתוכניות בריאות הציבור.
גורמים אחרים הם:
מחלת השימוטו
מחלת גרייבס-בזדוב (יתר תריסיות)
קרטנת
גידול ממאיר של בלוטת התריס
דלקת של בלוטת התריס (תירודיטיס)
תופעות לואי של טיפולים תרופתיים (למשל ליתיום)
שכיחות

יוד הוא יסוד חיוני בתהליך הסינתזה של הורמוני בלוטת התריס תריודוטירונין ותירוקסין (T3 ו-T4). בתנאים שבהם נוצרת זפקת אנדמית, כאשר היסוד יוד אינו מצוי באופן טבעי במזון, בלוטת התריס אינה יכולה ליצור הורמונים אלה. בתגובה לרמת נמוכה של הורמונים בבלוטת התריס, מפרישה בלוטת יותרת המוח הורמון TSH. TSH גורם להגברת הסינתזה של T3 ו-T4, אבל בכמויות גדולות הוא גם גורם לבלוטת התריס לגדול בתגובה להורמון.
זפקת נפוצה יותר בין נשים, אבל הגורמים לזפקת בנשים הם מגוונים וכוללים זפקת הנגרמת ממחלות אוטואימוניות ולא רק ממחסור ביוד.
ייתכן שטיפול רפואי בזפקת אינו הכרחי, אם התופעה לא נגרמה ממחלה והיא קטנה בגודלה. בנסיבות מסוימות, בהן הזפקת מפריעה לנשימה תקינה או לבליעה, ייתכן ויש צורך להסירה בניתוח. קיימת היום אלטרנטיבה להסרת הזפקת בניתוח על ידי טיפול ביוד רדיואקטיבי, עם ובלי הזרקה של TSH קודם לטיפול ביוד. טיפול זה יכול להפחית את גודל הזפקת ב-30-65%. אבל הסרת זפקת מפושטת יכולה לעיתים להיות כרוכה בהסרת בלוטת התריס כולה. הסרת בלוטת התריס הורסת למעשה את יכולת הגוף לייצר את הורמוני התריס. במקרה כזה יצטרך החולה ליטול באופן קבוע הורמוני בלוטת התריס בכדורים כדי למנוע נזקים גופניים הנגרמים מחוסר בהורמונים אלה (היפותירודיזם).